JUMAL KÕNELEB
Tere, kallid vaatajad!
Usk on üks asi, mis innustab meid alati.
Usk, ei ole minu ja Joy jaoks ängistav vaid innustav asi.
Kas pole nii? - Selleta ei saa eladagi.
Ilma ei saa eladagi.
Seetõttu ütlebki Issand, et õige jääb usust elama.
Just.
Viimati rääkisime sellest, et usk on kõigile kättesaadav.
Piibel ütleb, et usk tuleb kuulutusest, kuulutus aga Kristuse sõna kaudu.
See on nii vägev,
sest kui mul on häda käes, tean, mida saan ja pean tegema.
Kui vajun ja mu usk kõigub,
siis Jumala Sõna kuulates tõuseb mu usk taas.
Rääkisime, et Piibel on nagu seemnepakk,
sest see on täis imelisi tõotusi ja seemneid.
Jumala Sõna on seeme
ja kui külvame neid seemneid oma südame pinnasesse,
siis need kannavad seemnele vastavat vilja.
Markuse evangeeliumis 4:30 ütleb Jeesus:
"Millega võiksime võrrelda Jumala riiki?"
Armastan neid Jumala riigi asju, sest need on mu meelest nii põnevad.
Jumala riik ja kõik,
mis kuulub Jeesusele ja taevasesse reaalsusesse.
"Millega võiksime võrrelda Jumala riiki
või millise tähendamissõnaga teda kujutaksime?"
Sinepiivakesega.
Kogu riik on nagu sinepiseeme,
"mis on, kui see külvatakse maha, väiksem kõigist seemneist maa peal."
See näeb välja üsna tähtsusetu.
Teame, et meile võib tunduda, et Piibli lugemine
on maailma igavaim asi ja seda ma küll ei jaksa teha.
Parem surfan Youtubes ja vaatan hoopis muid asju.
Kuni mõistame, et kogu Jumala riik on nagu seeme, mille leian siit.
"Ent kui see on külvatud,
siis see sirgub ja kasvab suuremaks
kõigist taimedest aias ja ajab suured oksad,
nii et taeva linnud võivad teha pesa selle varjus."
Külvame oma südamesse neid sõnu ja neid lubadusi,
mida me siit loeme ning need on nii tervislikud.
See aitab vaimset tervist, füüsilist tervist ja inimsuhteid.
Need on nii tervislikud asjad.
Leian siit kogu oma ellu tervist ja terviklikkust.
Piibel on täis imelisi seemneid.
Jumala Sõna on üldse väga vinge.
Siin on tohutul hulgal tõotusi iga eluvaldkonna jaoks.
Tõotusi tervenemise, hoolekande, õnnistuse ja palju muu kohta.
Selleks, et haarata neist tõotustest kinni,
mida Piibli leheküljed on täis, peame mõistma ühte asja.
Võime seda lugeda 2. Korintlastele 1:20
Siin öeldakse nii:
"Sest Jumala tõotused, millised iganes need olid.."
Nii Vanas, kui Uues Testamendis,
Nii palju tõotuseid kui siin on.
"..need kõik "on Kristuses "jah"."
"Seepärast tulgu ka meie suust
tema läbi "aamen" Jumalale kiituseks."
Mida see tähendab?
Seda, et Kristus on andnud meile kõik need tõotused.
Kõik tõotused, mida Piibel on täis, kuuluvad sulle ja mulle.
Need on Kristuses "jah" ning kuna mina olen Kristuses,
siis need kuuluvad mulle ja käivad kõik minu elu kohta.
Need on tõotused mulle ja sulle.
Lisaks sellele öeldakse siin:
"Seepärast tulgu ka meie suust tema läbi "aamen".
See tähendab seda, et kui me haarame kinni
neist tõotustest ja kogu Piiblis olevaist imelistest seemnetest,
siis Jeesuse kaudu saavad need ka meie elus tõeks.
Aamen tähendab: "sündigu nii".
Täpselt.
"Jumalale kiituseks" ehk Jumal tahab täita oma tahet meie elus.
Jumal tahab palavalt, et me haaraks neist tõotustest,
mis kuuluvad meile ja usuksime nendesse
ning näeksime, kuidas need saavad me elus tõeks.
Tema saab meie kaudu sellest rõõmu ja au.
Jumal ei kirjutanud neid siia, et lihtsalt imetleksime neid.
Jumal ei kirjutanud neid üksnes Iisraeli rahvale.
Jumal ei kirjutanud neid ainult su naabri või Joy ja minu jaoks
vaid kõigile, kes julgeb neisse uskuda.
Kõikidele, kes on Kristuses.
Kui oled Kristuses,
siis kõik need seemned ja tõotused kuuluvad sulle.
Kõik.
Need on "jah" ja "aamen" ehk sündigu nii.
Iga tõotus.
Ta ütleb, et Ta mõtleb, mida ütleb.
Jeesus ütleb: "Kellel on kõrvad, see kuulgu!"
Kuulge, mida Ta ütleb.
Kuulake!
Võime ennast vahel raputada,
et kontrollida, kas kuuleme, mida Issand ütleb.
Need on "jah" ja "aamen".
Ta mõtleb, mida ütleb.
Teame, et Jumal ei saa valetada.
Temas ei ole valet ega muutuse varju.
See, mida Ta ütleb endast
ja see, mida ütleb, et teeb, seda Ta ka tahab teha.
Ta teeb ka.
Ta ei saa valetada. - Aamen.
Tahaksin täna küsida ühe küsimuse.
Miks meie peades on sageli vastuseis usule?
Miks mõtleme nii kergelt, et ma ei saa seda uskuda?
Ma ei või uskuda sellesse, sest see on liig, mis liig.
Need on liiga suured sõnad ning nii palju ei saa uskuda.
Isegi ei tohi.
Mingi selline mõte on peas, et see ei õnnestu ja see ei käi nii.
Võib isegi olla hirm usu ees.
Miks ma ei võiks uskuda?
Miks ma ei võiks lihtsalt uskuda?
Aamen.
Uskumine on imeline asi.
Kohe kui otsustan uskuda, pööran end usu rööbastele.
Lülitan nn usulüliti sisse ja tekib kergem olemine.
Tekib vaba olemine.
Lõõgastun.
Miks ma ei võiks siis uskuda?
Mul on taevane Isa, keda ma olen õppinud tundma.
Tema armastab mind ja mina armastan Teda.
Ta on minu armas ja imeline Isa.
Maailma parim, armastavaim ja imelisim.
Ta ütleb, et Tema on armastus.
Ma tahan uskuda Temasse.
Kavatsen uskuda Temasse.
Kavatsen hoida suhte Temaga täiesti ja üleni avatuna.
Mina ja Isa oleme üks ja meie vahel ei ole midagi. - Aamen.
Usk põhineb tegelikult avatud suhtele Issandaga.
Hoian suhte Issandaga avatuna.
Mõistes, et tõotused kuuluvad meile, avab see täiesti teise võimaluse.
Ma ei pea enam ootama ja võin haarata neist tõotustest kinni.
Võin külvata neid oma südamesse ja südamesse külvates sünnib usk.
Usu kaudu sünnivad imed.
Tähtis on mõista, et Jumala riik on meie sees.
Muutus minu elus,
mida Issand tahab tuua, sünnib alati sisemuses.
See on sisemine muutus.
Alles sisemise muutuse järel toimuvad välised muutused.
See ei käi nii, et ootan vaid välised muutuseid.
Kui tunnen Teda ja elan Temaga, siis on mu süda avatud.
Võime seda proovida, et mõistaksime, mis asi on usk.
Mu süda on talle avatud.
Kujutleme, et sina oled Jumal või taevane Isa.
Kui usun Sinusse ja mu süda on Sulle avatud,
siis meie vahel on hea energia ning hea vastastikune mõju.
Kui meie vahele tuleb hirm, mure või kahtlus,
siis see on nagu uks või kardin sinu ja minu vahel.
Võime seda lausa südames kogeda, kui tekib mõni kahtlus, et see pole nii.
Tunneme, et me südames toimub mingi muutus.
Miski läheb meie südames kinni.
Kahtlus tekitab kardina minu ja Jumala vahele.
Usk viib selle jälle ära.
Teen südames muutuse ja lülitan usu jälle sisse.
Otsustan uskuda Issandat ja kahtluse vari eemaldub.
Otsekohe.
Kui süda on Jumalale avatud, on mul esmalt endal hea olla.
Mul on lõõgastunud ja turvaline olek
ning Ta tõelisus, vägi, abi ja imed hakkavad kohe mõjutama mu elu.
Kui sulgen oma südame, panen oma südame kinni
ja Ta ei tule kunagi vägisi minu ellu üheski valdkonnas.
Jeesus ütles, et Ta seisab me südame ukse taga ja koputab.
"Kui sa lased mind sisse, siis ma tulen ja söön sinuga õhtust.
Me ei mõista alati, et meie süda on nii tähtis.
Õpetussõnades öeldakse:
"Hoia oma südant enam kui kõike muud, mida tuleb hoida,
Miks?
"..sest sellest lähtub elu!"
Seepärast, kui räägime usust, ära hakka selle pärast muretsema.
Lase sel ennast hoopis aidata.
Usk on vaimset tervist edendav asi.
See lihtsalt hoiab meid vee peal.
Tahame nüüd aidata, sest Piibel on tõotusi täis.
Kui hakkame lugema 1. Moosesest,
kulub kogu õhtu ja ikka ei jõuaks kuigi kaugele.
Oleme aja jooksul leidnud tõotusi erinevate eluvaldkondade kohta.
Võid isegi kirjutada need või vähemalt kirjakoha viited üles.
Me nopime mõned tõotused välja.
Iga tõotus on vägev tooma esile,
mida see koht tõotab sinu ja minu elu jaoks.
Igaüks neist on nagu seeme,
mille võid külvata oma südamesse ning näha muutust.
Näiteks kui vajad majanduslikku abi.
Sul võib olla milline tahes olukord.
Ma ei tea sugugi, mis on su vajadus.
See võib olla kuitahes raske.
Olgu olukord kuitahes raske, Jumala Sõnas, Filipi 4:19
ütleb sulle kõikide nende olukordade keskel nõnda:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
See kirkus ei viita üksnes Taevale.
Kõik teavad niigi, et seal on kõik vajadused täidetud.
Vajame siin maa peal, et me vajadused saaksid täidetud.
Seda tähendabki imelisel viisil "kirkusega Kristuses Jeesuses".
Jumal ütleb täna sulle ja mulle: "Küll ma täidan kõik su vajadused
oma rikkust mööda imeliselt kirkusega Kristuses Jeesuses."
Kohe tekib küsimus, miks ma ei või sellesse uskuda.
Miks ma ei võiks sellesse uskuda?
Sama hästi ju võiksin.
Sama hästi võin nii uskuda kui olla uskumata.
Mu Jumal täidab kõik mu vajadused oma rikkust mööda.
Psalmis 23:1 ütleb Ta:
"Issand on mu karjane, mul pole millestki puudust."
Kui loen neid sõnu endale häälega -
neid tasub häälega lugeda -, siis need sünnitavad usku.
Tekib kohe rahu ja usaldus, et asjad saavad korda.
Kaob vari minu ja Jumala vahelt.
Ma usun.
Kui vajad hoolekandes abi, 1. Peetruse kiri 5:7 lubab:
"Heitke kõik oma mure tema peale, sest tema peab hoolt teie eest!"
Me võime heita täna kõik oma mured Tema peale.
Asi ei lõppe sellega vaid Ta hoolitseb sinu ja minu eest.
Usk sünnib ka selles valdkonnas.
Muretsemine tekitab samuti minu ja Jumala vahele varju.
Võtan ka selle ära.
Heidan oma mured Tema peale
ja avan jälle ühenduse Temaga, sest Ta hoolitseb minu eest.
Johannese 16:33 ütleb Issand nii:
"Seda ma olen teile rääkinud, et teil oleks rahu minus.
Maailmas ahistatakse teid.."
Ta teab, et meil on maailmas katsumusi.
"aga olge julged: mina olen maailma ära võitnud."
Ta on suurem, kui see maailm.
Ta on selle maailma ära võitnud.
1. Johannese kiri 5:4: "Jah, igaüks,
kes on sündinud Jumalast, võidab ära maailma.
Ja see ongi võit, mis on võitnud ära maailma - meie usk."
Tema on suurem ja võib seega öelda, et on võitja.
Seepärast võib Ta öelda: "Heida oma mured minu peale.
Olen suurem ja tugevam ning hoolitsen sinu eest.
Ma olen siin."
Ta saab seda öelda, sest päriselt ka mõtleb seda.
Ta mõtleb seda tõsiselt, sest on suurem ja on võitnud maailma.
Kui oled haige, ütleb Piibel, et Sõna on ravimiks kogu ihule.
Psalmis 103:3 öeldakse nii: "Tema annab andeks
kõik su ülekohtu, tema parandab kõik su tõved."
Jumal lubab seda.
Mina ei luba midagi aga Jumal lubab tervendada kõik me haigused.
Võtan selle endale. - Korraga sünnibki usk.
Kui muretsed oma laste pärast, on Piibel täis tõotusi laste kohta.
Imelised tõotused, mis aitavad murede keskel.
Kui lapsed, lapselapsed või nende elukorraldus teevad muret.
Jesaja 54:13 on tõotus laste kohta, kes pole veel usklikud:
"Ja kõik su lapsed on Issanda õpilased
ning su lastel on suur rahu."
Kui seda oma südamesse külvata,
sünnitab see usku sellesse, et olukord muutub
ning me lapsed ja lapselapsed on ikkagi Jumala kätes.
Nad ongi aga sina ja mina vajame usku sellesse.
Usk sünnib Jumala Sõnast.
Kiri filiplastele 4:13
"Ma suudan kõik tema läbi, kes teeb mind vägevaks."
Kui on nõrk ja jõuetu olemine, siis Issand ütleb:
"Ma suudan kõik tema läbi, kes teeb mind vägevaks."
Ta teeb mind tugevaks.
Olen Temas ja Ta teeb mind tugevaks.
Psalm 103:5:
"Tema täidab su suu heaga, et su iga saab uueks nagu kotkal."
Seda oleks küll tarvis.
"su iga saab uueks nagu kotkal."
See on hea kirjakoht.
Ta lubab uuendada meie nooruse.
Halleluuja!
Kui masendus vaevab ja elu on nii lootusetu,
et pole usku homsesse ega heasse tulevikku,
siis Jeremija raamat 29:11 lubab sinule ja minule, meile kõigile:
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Jumal annab meile tuleviku ja lootuse.
Jumal ütleb meile kõikidele, näigu, kuidas näib
ja tundugu, kuidas tundub, meil on hea tulevik Temas.
Tal pole võimalused, jõud ega abi otsa saanud.
Meil kõikidel on täna Temas lootust.
Kas võin viimaseks lugeda Õpetussõnad 3?
See on nii vägev.
Loen laiendatud piiblitõlkest.
"Mu poeg (või tütar), ära unusta minu seadust või sõna."
Issand ütleb, et me ei unustaks neid sõnu.
"Las su süda säilitab mu käsud.
Säilita oma südames minu käsud.
Miks on tähtis säilitada need sõnad?
Miks ta ütleb, et me ei unustaks neid?
"Sest pikk iga, paljud päevad ja elamisväärsed päevad.."
Juba üksnes selle tasub mõtelda.
Ta soovib meile elamist väärt päevi.
"Nii sisemine kui ka väline rahu, mis jätkub läbi pika ea surmani välja,
neid lisavad Minu sõnad sinule.
Ta tõotab, et Tema Sõnad
lisavad meile pikka iga ja elamist väärt päevi.
Tänu Jeesusele!
Palvetame koos sinuga.
Tänu, taevane Isa, et saame haarata Sinu Sõna uuel viisil.
Kui seemnepaki, mis on täis imelisi seemneid.
Vägevaid seemneid,
mis kannavad imelist vilja meie kõikide eludes.
Tänu, Issand, et see,
kes Sinu peale loodab, ei jää häbisse.
Tänu, et Su Sõna tõotused kuuluvad kõik meile.
Need kõik on Kristuses "jah" ja "aamen".
Tänu, Issand, et võime kuulutada kõikide me eludesse täna Sinu Sõna.
Kuulutan täna meile kõigile:
"Aitäh, Jeesus, et Sina täidad
kõik me vajadused oma rikkust mööda kirkusega Kristuses Jeesuses.
Tänan, taevane Isa,
et Jeesuse haavade kaudu me oleme juba terved.
Ravid kõik meie haigused nagu Su Sõna lubab.
Tänu, et saame kuulutada neid tõotusi ja sõnu oma ellu, südamesse
ning need kannavad imelist vilja meie igaühe südametes ja eludes.
Issand, ma tahan ühiselt haarata sellest sõnast kinni,
et Sina tahad anda meile elamist väärt päevi.
Oled öelnud, et Su Sõna kannab me elus vilja
nagu seeme toob meie eludes esile Jumala riiki.
Sõna kui seeme toob me elus esile Jumala riigi.
Sinu Sõna toob kaasa elamist väärt päevi.
Lugedes märkame, et need on imelised sõnad.
Issand, ma tänan Sind
elamist väärt päevade eest, pika ea, jõu ja nõrkuse eest,
sest nõrk võib ütelda, et on Kristuses tugev.
Tänu, Issand, Su elumuutva väe eest, mis on meie kõikide eludes.
Issand, tänu, et haarad
me eludes neist asjust kinni, mis on meile katsumuseks.
Jumal, ehitad üles ja oled teede käidavaks tegija.
Ehitad meie elu kogu aeg.
Nädal nädala järel edasi.
Issand, aitäh, et tõstad meid täna üles.
Tõstad meid tõesti uuele turvalisuse, heaolu ja rahu tasemele.
Jeesuse nimel, aitäh, Issand!
Jeesuse nimel, elamist väärt päevi!
Tänu, et saame täna kuulutada ka,
et heidame kõik oma mured Sinule, sest Sina hoolitsed meie eest.
Tänu, et kõik meie lapsed
ja lapselapsed on Sinu õpilased ning nende kõikide rahu on suur.
Tänu, Issand, et Sa kinnitad meid,
sest oleme kõik Sinus, kes teed meid tugevaks.
Tänu, Issand, et kõik Su Sõnad on imelised
ning need saavad tõeks meie kõikide eludes.
Saame näha, et kes loodab Sinu ja Sinu Sõna peale, ei jää häbisse.
JUMAL KÕNELEB
Aitäh kõigile tagasiside ja julgustuse eest.
Kui soovid teada rohkem me tööst,
külasta meie kodulehekülge www.kristillinenkoulu.org
Sealt võib tellida mu raamatuid,
mis aitavad sul leida lähedase suhte Jumalaga ja kinnitavad su usku.
Tahan ka julgustada toetama TV7 tööd, sest see teeb imesid.
Kanali kaudu on nii paljud leidnud Jumala,
saanud kogeda tervenemist ning teisi imesid.
Viime koos televisiooni kaudu evangeeliumi edasi.
Võid toetada helistades numbrile 9001777
Kõne hind Eestis on 7 eurot.
Võid kasutada ka pangarekvisiite, mida näed peatselt ekraanil.
Ole õnnistatud ja tea, et Jumalasse uskumine tasub alati!
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin